open-index/open-wikipedia-markdown huggingface dataset:
நியுமான் – குவார்ட் மறுசீராக்கல்

**நியுமான் – குவார்ட் மறுசீராக்கல்** *( Newman–Kwart rearrangement)* வினை என்பது ஆக்சிச-அரைல் தயோகார்பமேட்டு, ArOC(=S)NMe2  ஆக்சிசன் அணுவிலிருந்து கந்தக அணுவிற்கு இடம்பெயர்ந்து மறுசீரமைப்பு அடையும் வினை வகையாகும் . வினையின் இறுதியில் கந்தக- அரைல் தயோகார்பமேட்டு, ArSC(=O)NMe2 உருவாகிறது. மெல்வின் சிபென்சர் நியுமான்  மற்றும் அரால்டு குவார்ட்  ஆகியோர் கண்டறிந்த காரணத்தால் இவ்வினை நியுமான் – குவார்ட் மறுசீராக்கல் வினை என்ற பெயரைப் பெற்றது.

தயோபீனால்களைத் தொகுப்பு முறையில் தயாரிப்பதற்கு உதவும் மிகமுக்கியமான வினையாக நியுமான் – குவார்ட் மறுசீராக்கல் வினை கருதப்படுகிறது. பீனால் (1) தாப்கோ என்ற சுருக்கப் பெயரால் அழைக்கப்படும் 1,4-டையாசாபைசைக்ளோ[2,2,2]ஆக்டேன் அல்லது சோடியம் ஐதரைடு தயோகார்பமைல் குளோரைடுடன் (2) வினைபுரிந்து ஆக்சிச-அரைல் தயோகார்பமேட்டு (3) உருவாகிறது. படி மூன்றில் உருவான ஆக்சிச-அரைல் தயோகார்பமேட்டை மேலும் 250 பாகை செல்சியசு வெப்பநிலைக்கு சூடுபடுத்துவதால் நியுமான் – குவார்ட் மறுசீராக்கல் வினை நிகழ்ந்து  கந்தக- அரைல் தயோகார்பமேட்டு (4) உருவாகிறது. காரம் நீராற்பகுப்பு அடைந்து அல்லது இதேபோன்ற ஒரு பிளவுக்கு உட்பட்டு ஒரு தயோபீனால் விளைகிறது 

.

## வினைவழிமுறை

நியுமான் – குவார்ட் மறுசீராக்கல் வினை ஒரு மூலக்கூற்றிடை வகை வினையாகும். நான்கு உறுப்பினர் வளைய மாற்ற நிலை வழியாக இவ்வினை நிகழ்கிறது.

## மேற்கோள்கள்

பகுப்பு:பெயர் வினைகள்
பகுப்பு:மறுசீராக்கல் வினைகள்
கோவில்பத்து எனையாளும் கண்ணபெருமாள் கோயில்

**கோவில்பத்து எனையாளும் கண்ணபெருமாள் கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.

## அமைவிடம்
இக்கோயில் நாகப்பட்டினம்-வேதாரண்யம் சாலையில திருத்துறைப்பூண்டிக்குத் தெற்கே 6 கி.மீ. தொலைவில் அமைந்துள்ளது.

## இறைவன், இறைவி
திரௌபதி, என்னையாளும் கண்ணா என்று போற்றிய கோயில். கமலவல்லித்தாயார் தனி சன்னதியில் உள்ளார். ஆஞ்சநேயர் தெற்கு நோக்கியவண்ணம் உள்ளார்.

## சிறப்பு
துர்வாசர் தன்னுடைய சீடர்களுடன் பாண்டவர்களின் இருப்பிடத்திற்கு வந்தபோது காலம்கடந்துவிட்ட நிலையில் அட்சய பாத்திரம் பயனற்றுப்போனது. முனிவரின் கோபத்திலிருந்து தப்பிக்க திரௌபதி கண்ணனை வேண்ட, அவளுக்கு கண்ணன் அருள் தந்த கோயிலாகும். திரௌபதிக்கு அருள் செய்வதற்காக கண்ணன் அமர்ந்து வந்த கருடனுமாக இரட்டைக் கருடனைக் கொண்ட கோயில். கண்ணன் அட்சயப் பாத்திரத்தில் ஒட்டிக்கொண்டிருந்த ஒரு பருக்கையை உண்டு உலக உயிர்களைக் காத்ததாகவும், துர்வாசரும் பசி நீங்கிய நிலையில் பாண்டவர்களுக்கு ஆசீர்வாதம் தந்துவிட்டுப் புறப்பட்டதாகவும் கூறுவர்.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்‎
பகுப்பு:வைணவ தலங்கள்
அம்ரித மகால் மாடு

thumb|அம்ரித மகால் மாடுகளைக் காட்டும் ஒரு பழைய ஒளிப்படம்
**அம்ரித் மகால் (Arvin East** (கன்னடம்:**ಅಮೃತ ಮಹಲ್**) என்பவை ஒரு வகை நாட்டு மாட்டு இனமாகும். இவை *பென்னி சாவடி* என்றும் அழைக்கப்படுகின்றன. இந்த மாடுகள் இந்தியாவின் கர்நாடக மாநிலத்தின் மைசூர் பகுதியை பூர்வீகமாகக் கொண்டவை. இவை ஹலிகார் மாடுகளுடன் நெருக்கமான தொடர்புடைய மாட்டினமாகும், இந்த மாடுகள் முற்காலத்தில் போர்க்களத்திற்கு போர்த் தளவாடங்களைக் கொண்டு செல்ல பயன்படுத்தப்பட்டவை ஆகும். இந்த காளைகள் அவற்றின் வேகம், உறுதிப்பாடு ஆகியவற்றிற்காக குறிப்பிடப்படுகின்றன. இந்த மாடுகள் சாம்பல் நிறத்துடன் காணப்பட்டாலும், பெரும்பாலும் இவற்றின் தோல் நிறம் வெள்ளை நிறத்திலிருந்து கருப்பு நிறம் வரை பல்வேறு நிறங்களில் காணப்படும், இவற்றின் கொம்புகள் நீண்டு, கூரான கருப்பு நிற முனைகளைக் கொண்டிருக்கும், இவற்றின் பசுமாடுகள் குறைந்த அளவே பால் கொடுக்கும் தன்மை கொண்டவை. இந்த மாடுகளை உழைப்புத் தேவைகளுக்காகவே பெரும்பாலும் வளர்த்தனர்.   இந்த மாடும் ஹலிகார் மாட்டினமும் அரச மரபுகளான விஜயநகரப் பேரரசு, சுல்தான்கள், மைசூர் அரசு ஆகியவற்றால் பாதுகாத்து வளர்க்கப்பட்டவை.  தற்காலக் கர்நாடகத்தின், தென்பகுதியான *காவல்* (கன்னடம்:*ಕಾವಲ್*) என்னும் பரந்த நிலப்பகுதியில் அக்கால மைசூரின் தேவைகளுக்காக இம்மாடுகளை உருவாக்க பயன்படுத்தப்பட்டன.

## படக்காட்சியகம்

File:Amruthamahal 02.JPG|அம்ரித மகால் பசு
File:Amruthamahal 01.JPG|அம்ரித மகால் காளை


## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:கர்நாடக பொருளாதாரம்
பாபநாசம் ராமலிங்கசுவாமி கோயில்

**பாபநாசம் ராமலிங்கசுவாமி கோயில்** தஞ்சாவூர் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 26 கி.மீ. தொலைவில் அமைந்துள்ளது.

## இறைவன், இறைவி
இக்கோயிலில் உள்ள மூலவர் ராமலிங்கேசுவரர் ஆவார். இறைவி பர்வதவர்த்தினி ஆவார்.

## சிறப்பு
கீழை ராமேசுவரம் என்றழைக்கப்படுகின்ற இக்கோயிலில் ராமனால் அமைக்கப்பட்ட லிங்கங்கள் உள்ளன. தமிழகத்தில் இக்கோயிலில் மட்டுமே இவ்வளவு லிங்கங்களை ஒரே கோயிலில் காணமுடியும். பிரம்மஹத்தி தோஷம் நீங்குவதற்காக ராமன் 107 லிங்கத்தை நிறுவியதாகவும், காசியிலிருந்து அனுமான் கொண்டுவந்த லிங்கத்தை தென்திசையில் நிறுவியதாகவும் கூறுவர்.

## குடமுழுக்கு
இக்கோயிலின் குடமுழுக்கு 11 பிப்ரவரி 2019 அன்று நடைபெற்றது.

## மேற்கோள்கள்

## வெளியிணைப்புகள்
* அருள்மிகு ராமலிங்கசுவாமி திருக்கோயில், தினமலர் கோயில்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
ஹள்ளிகார் மாடு

வலது|thumb|ஹள்ளிகார் காளை
வலது|thumb|ஹள்ளிகார் பசு
**ஹள்ளிகார் (Hallikar** (கன்னடம்:**ಹಳ್ಳಿಕಾರ್**) என்பது இந்தியாவின் கர்நாடகத்தைச் சேர்ந்த ஒரு மாட்டினமாகும். இந்த மாட்டினங்கள் கர்நாடகத்தின் தென் மாவட்டங்களான மைசூர் மாவட்டம், மண்டியா மாவட்டம், ஹாசன் மாவட்டம் , தும்கூர் மாவட்டம் ஆகிய மாவட்டங்களில் பாரம்பரியமாக வளர்க்கப்படுகிறது. இவற்றின் கொம்புகள் நீண்டு, பின்பக்கமாக சற்று வளைந்ததாக இருக்கும், காளைகளின் திமில் உயரமானதாகவும், உடல் சரியான வடிவத்துடன், நன்கு அமைந்த தசைப்பிடிப்புகளுடன் நடுத்தர அளவில் இருக்கும். இம்மாடுகள் சாம்பல் நிறமாக இருக்கும். இந்த மாடுகள் அவற்றின் வலிமை மற்றும் பொறுமை ஆகியவற்றுக்காக அறியப்படுகிறது. இந்த இனக் காளைகள் இவற்றின் வேலை செய்யும் திறனுக்கு, குறிப்பாக இவற்றின் வண்டி இழுக்கும் திறனுக்கு பெயர் பெற்றவை. இது முன்னாள் சுல்தான்களினதும்  மைசூர் இராஜ்ஜிய மன்னர்களினதும் ஆதரவைப் பெற்ற இரண்டு மாட்டினங்களில் ஒன்றாக இருந்தது, இன்னொரு மாட்டினம் அம்ரித் மகால் ஆகும். இந்த பாரம்பரிய மாட்டினத்தின் முக்கியத்துவத்தை உணர்த்தும் விதமாக இந்திய அரசாங்கத்தின், அஞ்சல் துறை 2000 ஆம் ஆண்டு இந்த மாட்டின் படம் பொறித்த அஞ்சல் தலையை வெளியிட்டது.

## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:கர்நாடக பொருளாதாரம்
சிவப்பு சிந்தி

[வலது|thumb|[சிந்து மாகாணம்|சிந்தி பசு]]
**சிவப்பு சிந்தி** எனப்பவை நாட்டு மாட்டு இனங்களில் ஒன்றாகும். இந்த மாட்டினம் பாக்கித்தானின் சிந்து மாகாணப் பகுதியைச் சேர்ந்தவை. இவை பரவலாக பால் தேவைக்காக பாக்கித்தான், இந்தியா, வங்காளதேசம், இலங்கை மற்றும் பல நாடுகளில் வளர்க்கப்படுகின்றன.   இவை பல நாடுகளில் ஐரோப்பிய பால் மாடுகளுடன் இனக்கலப்பு செய்யப்பட்டு வளர்க்கப்படுகின்றன. இவை இந்தியா, ஐக்கிய அமெரிக்கா, ஆத்திரேலியா, இலங்கை போன்ற நாடுகளில் ஜெர்சி இனப்பசுக்களுடன் இனக்கலப்பு செய்யப்பட்டு வளர்க்கப்படுகின்றன.

## விளக்கம்
சிவப்பு சிந்தி மாடுகள் சிவப்பு நிறமாகக் காணப்படும். இவற்றின் உடல் அடர்ந்த சிவப்பு நிறம் முதல் வெளிறிய சிவப்பு நிறத்துடன் வெள்ளை நிறக் கோடுகளுடன் குறுகிய கொம்புகளுடன் காணப்படும். சிந்தி மாடுகளில் வெள்ளை சிந்தி அல்லது தார்பார்க்கர் என்ற இன்னொரு வகையும் உண்டு. இந்த சிந்தி மாடுகளின் கொம்புகள் நீண்டு யாழ் போல வளைந்தும், உயர்ந்த திமில்களுடன் காணப்படும்.

## மேற்கோள்கள்

பகுப்பு:மாடுகள்
பகுப்பு:பாக்கித்தானில் தோன்றிய மாட்டு இனங்கள்
பன்னாட்டுக் கண்காட்சி (1867)

**பன்னாட்டுக் கண்காட்சி 1867** என்பது, 1867 ஏப்ரல் முதலாம் தேதி முதல் அதே ஆண்டு நவம்பர் 3ம் தேதிவரை பிரான்சின் பாரிசில் நடைபெற்ற கண்காட்சியைக் குறிக்கும். 42 நாடுகள் இக்காண்காட்சியில் கலந்துகொண்டன. இரண்டாம் பிரெஞ்சுப் பேரரசின் உச்சநிலையைக் குறிக்கும் முகமாக, பேரரசன் மூன்றாம் நெப்போலியனின் ஆணையைத் தொடர்ந்து 1864இலேயே ஏற்பாடுகள் தொடங்கின. 

## தொடக்கம்
1864ல் மூன்றாம் நெப்போலியன், 1867ம் ஆண்டில் பாரிசில் பன்னாட்டுக் கண்காட்சியொன்றை நடத்தும்படி ஆணை பிறப்பித்தார். இளவரசர் ஜெரோம் நெப்போலியனின் தலைமையில் இதற்கென ஆணைக்குழு ஒன்று அமைக்கப்பட்டு முதற்கட்ட வேலைகள் தொடங்கின. 119 ஏக்கர் பரப்பளவைக் கொண்ட பாரிசின் இராணுவ அணிவகுப்புக்குரிய வெளியான சாம்ப் டி மார்சும், 52 ஏக்கர் பரப்பளவு கொண்ட பிலியன்கோர்ட் தீவும் கண்காட்சிக்கான இடமாகத் தேர்வாகியது. முதன்மைக் கட்டிடம் மூலைகள் வளைவாக அமைந்த செவ்வக வடிவம் கொண்டது. இதன் நீளம் 1608 அடிகள் (490 மீ), அகலம் 1247 அடிகள் (380 மீ). சுற்றிலும் பூங்காவும், அதைச் சுற்றிக் காட்சியரங்குகளும் அமைக்கப்பட்டிருந்தன. முதன்மைக் கட்டிடத்தை விட ஏறத்தாழ 100 சிறிய கட்டிடங்களும் கட்டப்பட்டன.

கண்காட்சியின் கட்டுமானத்துக்கும், பேணலுக்குமான நிதியில் $1,165,020  பிரான்சு அரசின் நன்கொடை, அதேயளவு தொகையைப் பரிசு நகரம் வழங்கியது, $2,000,000 பொதுமக்களிடம் இருந்தும் கிடைத்தது.

## காட்சிப்பொருள்கள்
கண்காட்சியில் 50,226 காட்சிப்படுத்துவோர் பங்குபற்றினர். இவர்களில் 15,055 பேர் பிரான்சையும் அதன் குடியேற்ற நாடுகளையும் சேர்ந்தோர். 6176 பேர் பெரிய பிரித்தானியாவையும் அயர்லாந்தையும் சேர்ந்தோர். ஐக்கிய அமெரிக்காவிலிருந்து 703 பேர் பங்குபற்றினர். முதன் முதலாக சப்பான் தனது தேசியக் காட்சிக்கூடத்தில் கலைப்பொருட்களைக் காட்சிக்கு வைத்திருந்தது. இவற்றில் பெரும்பாலானவை கியூசுவின் சட்சுமா, சாகா குலங்களைச் சேர்ந்தோருடையவை.

## மேற்கோள்கள்

பகுப்பு:கண்காட்சிகள்
சாகிவால் மாடு

**சாகிவால் மாடு** (Sahiwal) என்பது  முதன்மையாக பால் உற்பத்திக்கு பயன்படுத்தப்படும் நாட்டு மாட்டு இனமாகும். இம்மாட்டினம் பாக்கித்தானின் பஞ்சாப் மாகாணத்தின்  சாகிவால் மாவட்டத்தைப் பூர்வீகமாக‍க் கொண்டவை.  இவற்றின் பால் சிவப்பு சிந்தி மற்றும் புட்டனா இனங்களின் பாலைப் போலவே இருக்கும். 
சாகிவால் மாடுகள் பஞ்சாப்பில் அருகிவரும் உள்நாட்டு மாட்டு இனமாக கருதப்பட்டு, இந்த மாடுகளை வளர்க்க 'ராஷ்டிரிய கோகுல் மிஷனின்' கீழ் சலுகைகள் வழங்கப் படுகிறது. 
## விளக்கம்
இந்த மாட்டுகள் லோலா, லம்பி பார், மான்டிகோமெரி, முல்தானி, டெலி என்ற வேறு பெயர்களாலும்  அழைக்கப்படுகிறது. இவற்றின் தோல் நிறம் சிவப்பு கலந்த பழுப்பு நிறத்துடன் அல்லது வெளிறிய சிவப்பு நிறத்துடன் காணப்படும்  சில சமயங்களில் தோலில் வெள்ளைத் திட்டுகளும் இருக்கும்.
## இதனையும் காண்க
* சாகிவால் மாவட்டம்
* சாகிவால்
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:பாக்கித்தானில் தோன்றிய மாட்டு இனங்கள்
பகுப்பு:மாடுகள்
பகுப்பு:பஞ்சாப் (பாகிஸ்தான்)
மென்படல-அறிமுகப் பொருண்மை நிறமாலையளவீடு

**மென்படல-அறிமுகப் பொருண்மை நிறமாலையளவீடு** *(Membrane-introduction mass spectrometry)* என்பது பகுப்பாய்வுக்கூறுடன் அரைச்சவ்வு வழியாக பொருண்மை நிரல்மாலையின் வெற்றிடக் கோபுரத்தை இணைக்கின்ற முறையாகும் .

பொதுவாக மெல்லிய, வாயு ஊடுருவத்தக்க, நீர் புகா சவ்வு பயன்படுத்தப்படுகிறது, பாலிடைமெத்தில்சிலாக்சேன் ஓர் உதாரணமாகும். தண்ணீர் உள்ளிட்ட எந்தவொரு பாய்மமும் மாதிரிகளாக இருக்கலாம். சில சமையங்களில் காற்று அல்லது கரைப்பான் கூட மாதிரியாகப் பயன்படுவதுண்டு. எளிமையான மாதிரிகளை அறிமுகப்படுத்துவது இம்முறையின் சிறப்பு ஆகும். சிறிதளவு பகுப்பாய்வுக்கூறு அல்லது மாதிரியைத் தயாரிக்காமல் கூட நிகழ்நேரத்தில் பல்வேறு பகுப்பாய்வுக் கூறுகளை அளவிட இம்முறை பெரிதும் பயன்படுகிறது. மின்முனைவற்ற சிறிய மூலக்கூறுகளையும் இம்முறையில் அளவிட முடியும். ஏனெனில் இத்தைகய மூலக்கூறுகள் மாதிரிகளைக்காட்டிலும் மென்படலப் பொருட்களிடம் அதிக நாட்டம் கொண்டவையாகும். 
 
## மேற்கோள்கள்

பகுப்பு:பகுப்பாய்வு வேதியியல்
பகுப்பு:பொருண்மை நிறமாலையியல்
திருக்கூடலூர் ஜெகத்ரட்சகப் பெருமாள் கோயில்

**திருக்கூடலூர் ஜெகத்ரட்சகப் பெருமாள் கோயில்** தஞ்சாவூர் மாவட்டத்திலுள்ள அமைந்துள்ள வைணவக்கோயிலாகும்.

## அமைவிடம்
இக்கோயில் திருவையாறு-கும்பகோணம் சாலையில கிழக்கே 11 கி.மீ. தொலைவில் அமைந்துள்ளது.

## இறைவன், இறைவி
இக்கோயிலில் உள்ள மூலவர் ஜெகத்ரட்சகப் பெருமாள் என்றும் வையங்காத்த பெருமாள் என்றும் அழைக்கப்படுகிறார். அவர் பூமிதேவி, நீலாதேவியுடன் நான்கு கரங்களோடு நின்ற நிலையில் கிழக்கு நோக்கி காணப்படுகிறார். வலது கரத்தில் செங்கோல் ஏந்திய நிலையில் உள்ளதால் உய்யவந்தான் என்றும் அழைக்கின்றனர்.

## சிறப்பு
தேவர்கள் நந்தக முனிவருடன் வந்து பெருமாளை வணங்கியதால் இக்கோயில் திருக்கூடலூர் என்றழைக்கப்படுகிறது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
பகுப்பு:வைணவ தலங்கள்
டாங்கி மாடு

**டாங்கி மாடு**  (மராத்தி:डान्ग्गी) என்பது ஒரு இந்திய மாட்டு இனமாகும். இவை மகாராட்டிர மாநிலத்தின் நாசிக் மாவட்டம், அகமது நகர் மாவட்டம் போன்ற மாவட்டங்களின் டாங்கி என்னும்  மலைப்பாங்கான பகுதியைப் பூர்வீகமக‍க் கொண்டவை . இந்த இன மாடுகளின் உடல் நடுத்தர அளவு முதல் பருமனான அளவுவரை உள்ளது. இவை  கடும் மழையைத் தாங்கி வாழக்கூடிய நாட்டு மாடுகளாகும். இவற்றின்  தோலில் பலத்த மழையைப் பொறுத்து கொள்ள உதவும் வகையினால ஒரு வகை எண்ணெய் சுரப்பதால் இந்த ஆற்றலை இவை பெற்றுள்ளன.
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
பாரடோல்

**பாரடோல்** *(Baratol)* என்பது ஒரு வெடிபொருளாகும். டிஎன்டி எனப்படும் டிரை நைட்ரோ டொலுயீன், பேரியம் நைட்ரேட்டு  கலவையுடன் 1% அளவு  மட்டுபடுத்தியாகச் செயல்படும் பாரபின் மெழுகைச் சேர்த்து பாரடோல் உருவாக்கப்படுகிறது. டி,என்,டி 25% முதல் 33% அளவு வரைக்கும் கலவையில் கலக்கப்படுகிறது. ஏனெனில், பேரியம் நைட்ரேட்டு அதிக அடர்த்தி கொண்டது என்பதால் பாரடோல் அடர்த்தி குறைந்தபட்சமாக 2.5 மி.கி/மீ 3 ஆகவாவது இருக்கவேண்டும்.

பாரடோலின் வெடிப்புத் திசைவேகம் வினாடிக்கு 4900 மீட்டர்கள் மட்டுமேயாகும் . தொடக்கக்கால சில அணு குண்டுகளில் பயன்படுத்தப்பட்ட வெடிபொருள் லென்சுகளில் மெதுவாக வெடிக்கும் வெடிபொருளாகப் பயன்படுத்தப்பட்டது.  கூட்டமைவு பி பயன்படுத்தப்பட்டு தயாரிக்கப்படும்  வெடிபொருள்கள் பெரும்பாலும் விரைவு வெடிபொருள் வகை வெடிபொருளாகும். 1945 ஆம் ஆண்டில் மேற்கொள்ளப்பட்ட டிரினிட்டியில் அணுகுண்டு வெடிப்பு, 1949 சோவியத் யோ 1 குண்டு வெடிப்பு மற்றும் 1972 இல் இந்தியா அணுகுண்டு வெடிப்பு அனைத்திலுமே பாரடோலும், ’கூட்டமைவு பி‘ யும் பயன்படுத்தப்பட்டன .

மில்சு குண்டு எனப்படும் பிரித்தானிய கைவெடிகுண்டுகளிலும் பாரடோல் பயன்படுத்தப்பட்டது.

## மேற்கோள்கள்

பகுப்பு:வெடிக்கும் வேதிப்பொருட்கள்
பகுப்பு:வெடிபொருள்கள்
பிரம்மன் மாடு

**பிரம்மன் மாடு** அல்லது **பிரம்மா மாடு** ( Brahman or Brahma) எனப்படும் மாட்டினம் இந்தியாவில் இருந்து  ஐக்கிய அமெரிக்கா இறக்குமதி  செய்த நாட்டு மாட்டு இனத்திலிரிந்து  இனப்பெருக்கம் செய்யப்பட்ட ஒரு மாட்டினமாகும். இந்த பிரம்மா மாடுகள் இந்திய மாட்டினங்களான கன்கரேஜ், ஓங்கோல், கிர் பசு ஆகிய மாட்டு இனங்களை கலப்பினம் செய்த‍தின் மூலம் உருவாக்கப்பட்ட மாட்டு இனம் ஆகும். பிரம்மா மாடு இறைச்சித் தேவைக்காக வளர்க்கப்படும் கால்நடைகளில் மிகவும் பிரபலமான இனங்களில் ஒன்றாக உள்ளது. இவை பரவலாக  அர்ஜென்டீனா, பிரேசில், பராகுவே, ஐக்கிய அமெரிக்கா, கொலம்பியா, ஆஸ்திரேலியா போன்ற நாடுகளில் வளர்க்கப்படுகின்றது. 
## இனப்பெருக்கம் மற்றும் பயன்பாடு

ஐக்கிய அமெரிக்காவில் இறைச்சித் தேவைக்காக இனப்பெருக்கம் செய்யப்பட்ட முதல் மாட்டினம் பிரம்மா ஆகும். இந்த மாடு 1900 களில் நான்கு வேறுபட்ட இந்திய மாட்டினங்களான கிர், குஜராத், ஓங்கோல், கிருஷ்ணா படுக்கை மாடு ஆகியவற்றை இனக்கலப்பு செய்து உருவாக்கப்பட்டது ஆகும். இந்தியாவில் இருந்து 1854 இல் இருந்து 1926 வரை அமெரிக்காவுக்கு இறக்குமதி செய்யப்பட்ட  சுமார் 266 காளைகள் மற்றும் 22 பசுக்களில்  இருந்து கரு உருவாக்கப்பட்டது. 

பிரம்மம் மாடுகள் வெப்பத்தை தாங்கும் திறன்பெற்றவையாக உள்ளன. இதனால் இவை வெப்ப மண்டல பிரதேசங்களில் பரவலாக உள்ளன. இவற்றுக்கு உள்ள தடித்த தோல் உள்ளதால் பூச்சிகளிடமிருந்து தங்களை காத்துக் கொள்கின்றன.  பிரம்மமா மாடுகள் பிற மாடுகளைவிட நீண்ட ஆயுட்காலத்தைக் கொண்டதாக உள்ளன. இந்த காளைகளில் 15 வயது அல்லது அதைவிட மூத்தவற்றை கன்று உற்பத்திக்கு பயன்படுத்தப்படுகின்றனர்.
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
தீவனி மாடு

**தீவனி மாடு** (Deoni (கன்னடம்:**ದೇವನಿ**/மராத்தி:**देवनि**)  என்பது இந்தியாவைச் சேர்ந்த ஒரு மாட்டினமாகும். இவை கர்நாடக மாநிலத்தின் பிதர் மாவட்டத்தின் பசவகல்யான், பிதார் வட்டங்கள் மற்றும் அதை ஒட்டி மகாராஷ்டிரா மாநிலத்தின் லாத்தூர் மாவட்டத்தின் பால்கி வட்டம் ஆகிய பகுதியை பூர்வீகமாக‍க் கொண்டவை.

இந்த மாடுகள்  நல்ல பால் தருவனவாகவும்  உழைப்புத் திறனைக் கொண்டனவாகவும் உள்ளன. இவற்றை இந்த இரண்டு தேவைகளுக்காகவும் இந்தியாவில் வளர்க்கின்றனர்.  இந்த மாடுகள் முன்னாள் ஐதராபாத் மாநிலத்தில் இருந்து பிரிந்த பகுதிகளான தெலுங்கானா மாநிலம் மற்றும் அதன் அண்டை மாநிலங்களான கர்நாடகம் மற்றும் மகாராஷ்டிரா போன்ற மாநிலங்களின் அண்டை மாவட்டங்களில் மிகவும் பிரபலமாக உள்ளது. இந்த மாடுகளை பால் தேவைக்காக ஹால்ஸ்டீன் மற்றும் ஜெர்சி மாடுகளுடன் கலப்பு செய்யப்படுகின்றன. 
## விளக்கம்
இந்த மாடுகளின் தோல் புள்ளிகளுடன் கூடிய கருப்பு அல்லது வெள்ளை நிறத்துடன் காணப்படும். இவை முதல் கன்றை ஈனும் வயது 894-1540 நாட்களாக (சராசரியாக 940 நாட்கள்) இருக்கும் கன்று ஈனும் இடைவெளி 447 நாட்களாக இருக்கும்.
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
கங்காத்ரி மாடுகள்

**கங்காத்ரி மாடுகள்** (Gangatiri ) என்பவை இந்தியாவைச் சேர்ந்த மாட்டினமாகும். இவை கங்கை ஆற்றின் கரைப்பகுதிகளான   பீகார் மாநிலத்தின் மேற்குபகுதி மற்றும்  உத்தரப் பிரதேசத்தின் கிழக்குப் பகுதிகளை பூர்வீகமாக கொண்டவை.  இந்த மாடுகள் வட இந்தியாவில்  முதன்மையான இரட்டை நோக்கங்களான பால் மற்றும் உழைப்புப் பணிகளுக்காக வளர்க்கப்படுகின்றன.
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
அனுராதபுரம் விமான நிலையம்

**அனுராதபுரம் விமான நிலையம்** (, )  இலங்கையின் அனுராதபுரத்தில் அமைந்துள்ள ஒரு உள்நாட்டு விமான நிலையம் ஆகும்.. இது ஒரு இராணுவ விமானத்தளம் ஆகும். **இலங்கை விமானப்படை பேஸ், அனுராதபுரம்** அல்லது **எஸெலாஃப் பேஸ் அனுராதபுரம் **எனவும் அறியப்படுகின்றது.

அனுராதபுர நகரில் இருந்து  தூரத்தில் தென்கிழக்குத் திசையில் இது அமைந்துள்ளது. இவ்விமான நிலையம்  எனும் உயரத்தில் அமைந்துள்ளது. இதன் ஓடுபாதைத் தூரம்  ஆகும்.

## மேற்கோள்கள்

## வெளி இணைப்புகள்
* 

பகுப்பு:இலங்கை வானூர்தி நிலையங்கள்
பச்சவுர் மாடு

**பச்சவுர் மாடு** என்பது இந்தியாவைச் சேர்ந்த ஒரு  மாட்டு  இனம் ஆகும்.  இவை இந்தியாவின்  வடக்கு பீகாரின் மதுபனி மாவட்டம், தர்பங்கா மாவட்டம், சித்தமார்த்தி ஆகிய  பகுதிகளை பூர்விகமாக கொண்டவை. இந்த இன மாடுகளின் உடல் அளவு கச்சிதமானதாகவும்,  சிறியதாகவும் இருக்கும், மேலும் இவை ஹரியாவி மாடுகளுடன், நெருங்கிய தன்மை கொண்டதாக உள்ளன. இதன் எருதுகள் நடுத்தர வேலைகளுக்குப்  பயன்படுத்தப்படுகின்றன, இவை இடத்திற்குத் தக்கவாறு தம்மை பழக்கிக்கிக் கொள்கின்றன   இந்த மாடுகள் இந்தியாவின் மற்ற நாட்டு மாடுகளை ஒப்பிடும்போது சிறப்பான அளவு பால் தருகின்றன  மற்றும் இவை சிறப்பான இனப்பெருக்குச் சுழற்சிக்காக அறியப்படுகின்றன,  இந்த மாடுகள் ஆங்கில கிழக்கிந்திய கம்பெனி காலத்தில் பீகாரில் மிகப் பிரபலமாக இருந்தது. 
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
தாறுபாய்ச்சிக் கட்டுதல்

**தாறுபாய்ச்சிக் கட்டுதல்** என்பது தமிழர்களின் வேட்டி உடுத்தும் முறைகளில் ஒன்று ஆகும்.

பழங் காலத்தில் தமிழ் நாட்டில் வேட்டைக்காரர்கள், போர் செய்யும் மறவர்கள், நடனம் ஆடுவோர் போன்றவர்கள் தாறுபாய்ச்சிக் கட்டி வேலை செய்தார்கள். அந்தக் காலத்தில் கால் சட்டையோ சல்லடமோ வழக்கத்தில் இல்லை. 
வேட்டியை இடுப்பில் சுற்றிக் கட்டுவதால் கடுமையான வேலை செய்யும்போதும் நடக்கும் போதும் கால் தட்டும் அல்லது தடுக்கும். சில நேரம் கட்டிய துணி கிழியும். எனவே கடுமையாக உடல் உழைப்பு செய்பவர்கள் தாறுபாய்ச்சிக் கட்டி வேட்டி உடுத்தி வந்தனர்.

தாறு பாய்ச்சிக் கட்டுதல் மூன்று பெயர்களால் வழங்கப்படுகிறது. அவை மொட்டைத்தாறு, வட்டத்தாறு, வால்தாறு ஆகும். கட்டுகிற 
முறையிலும் சிறு வேறுபாடுகள் உண்டு.

தாறுபாய்ச்சிக் கட்டுதல் என்பதை **தற்றுடுத்தல்** எனவும் அழைக்கிறார்கள். இத்தகைய வேட்டி கட்டும் முறை தொல்தமிழரின் வழக்கம் ஆகும்.

## சான்றாவணம்

தமிழியற் கட்டுரைகள், ஆசிரியர்-ஞா.தேவநேயப் பாவாணர், தமிழ்மண் பதிப்பகம், தியாகராய நகர், சென்னை.

பகுப்பு:தமிழர் வாழ்வியல்
அரியானா மாடு

**அரியானா மாடு** (Hariana) என்பது வட இந்தியாவைச் சேர்ந்த ஒரு மாட்டினமாகும்.

## பகுதிகள்
இது ஹரியானா மாநிலத்தின் ரோத்தக் மாவட்டம், கர்னால் மாவட்டம், ஜிந்து, ஹிசார்,  குருகிராம் போன்ற மாவட்டங்களை பூர்வீகமாக‍க் கொண்டது. இந்த மாடுகள் நடுத்தர அளவு முதல் பெரிய அளவுவரை உள்ளன, இவை பொதுவாக சாம்பல் நிறம் திட்டுக்களுடன் வெண்மையாக உள்ளன. 
## அம்சங்கள்
இவற்றின் கொம்புகள் குறுகியதாகவும் அதன் முகம் குறுகி நீண்டதாக இருக்கும். இந்த மாடுகள் மிகவும் நல்ல பால் தருபவையாகவும், மற்றும் எருதுகள் நன்கு வேலை செய்பவையாகவும் உள்ளன. இவை கறவை உழைப்பு ஆகிய இருநோக்கங்களுக்காகவும் வளர்க்கப்படுகின்றன. இவற்றின் முதல் கன்று ஈனும் வயது சராசரியாக 40-60 மாதங்கள் ஆகும்.
## பிறப்பிடம்
ஹரியானா இனம், அரியானா மற்றும் கிழக்கு பஞ்சாப் பகுதிகளை பூர்வீகமாக‍க் கொண்டவை. இவை இண்டிகா சீபு மாட்டினத்தில் அறியப்பட்ட 75 இனங்களில் ஒன்றாகும்.
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
ஜவாரி மாடு

**ஜவாரி மாடு** (கன்னடம்:ಜವಾರಿ) என்பது இந்தியாவின் ஐதராபாத்-கர்நாடகப் பகுதியின் கர்நாடகத்தைப் பூர்வீகமாக‍க் கொண்ட மாட்டினமாகும்.  இவை நல்ல பால் கறக்கும் திறன் மற்றும் உழைக்கும் திறன் ஆகிய இரட்டை பயன்பாடுகளுக்காக வளர்க்கப்படுகின்றன. இந்த மாடுகள்  நடுத்தர அளவுள்ளவையாகவும் மென்மையான குணமும் கொண்டவை. இவை  வெப்ப கால நிலையைத் தாங்குவதாகவும்,  பூச்சி எதிர்ப்புத் திறனுடவையாகவும் உள்ளன. இந்த மாடுகள் அதன் பூர்வீக பகுதியில் வேண்டப்படும் மாட்டினமாக உள்ளது.
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
பகுப்பு:கர்நாடக பொருளாதாரம்
பிசுமத்தீன்

**பிசுமத்தீன்** *(Bismuthine)* என்பது BiH3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐயுபிஏசி முறையில் பிசுமத்தேன் என்ற பெயரால் இச்சேர்மம் அழைக்க்ப்படுகிறது. கனமான அமோனிய ஓரினவரிசைச் (நிக்டோகென் ஐதரைடு) சேர்மமான பிசுமத்தீன் நிலைப்புத்தன்மையற்ற ஒரு சேர்மமாகும். 0 °செல்சியசு வெப்பநிலைக்குக் கீழ் இது சிதைவடைந்து பிசுமத் உலோகமாகிறது. எதிர்பார்க்கப்பட்டது போலவே பிசுமத்தீன் H-Bi-H இணைப்புகளின் பிணைப்புக் கோணங்கள் 90 பாகைகள் கொண்ட பட்டைக்கூம்பு கட்டமைப்பை ஏற்றுள்ளது.

பிசுமத்தீன் என்ற சொல் கரிம பிசுமத்(III) குடும்பத்து சேர்மங்களின் உறுப்பினர் என்பதையும் குறிக்கிறது. இவற்றின் பொது வாய்ப்பாடு BiR3, ஆகும். இங்கு R என்பது கரிமபதிலியைக் குறிக்கிறது. உதாரணமாக Bi(CH3)3 , டிரைமெத்தில்பிசுமத்தைன் ஒரு கரிமபிசுமத்தீன் சேர்மமாகும். 

மெத்தில்பிசுமத்தீனை (BiH2Me) மறுபங்கீடு செய்து பிசுமத்தீ (BiH3) தயாரிக்கப்படுகிறது:
:3 BiH2Me →  2 BiH3  +  BiMe3

தேவைப்படும்  BiH2Me, இதுவும் வெப்பச்சிதைவு அடையக்கூடியதாகும். மெத்தில்பிசுமத்டைகுளோரைடை (BiCl2Me) இலித்தியம் அலுமினியம் ஐதரைடுடன் ( LiAlH4.) சேர்த்து ஒடுக்க வினையின் மூலம் இதைத் தயாரிக்கலாம். 
SbH3,இன் பண்புகளை ஒத்திருக்கும் BiH3 நிலைப்புத்தன்மை இல்லாமல் வெப்பத்தால் சிதைவடைந்து கூறிலுள்ள தனிமங்களாகப் பிரிகிறது.

:2 BiH3   →  3 H2  +  2 Bi  (ΔHf'ogas = −278 kJ/mol)

ஆர்சனிக்கைக் கண்டறியப் பயன்படுத்தப்படும் மார்சு சோதனை முறையைப் பயன்படுத்தியே பிசுமத்தீனையும் கண்டறிய முடியும். வெப்பச்சிதைவு என்ற அடிப்படையே இம்முறையில் முக்கியமாக கவனிக்கப்படுகிறது, இச்சிதைவால் பிசுமத், ஆர்சனிக், ஆன்டிமணி முதலான தனிமங்கள் வீழ்படிவாகின்றன. மேலும் இவை அவற்றின் கரைதிறனைக் கொண்டு பிரித்தறியப்படுகின்றன. ஆர்சனிக் NaOCl கரைசலிலும், அமோனியம் பாலிசல்பைடு கரைசலில் ஆன்டிமணியும், பிசுமத் இவையிரண்டிலும் கரையாமலும் வேறுபடுகின்றன. 

## பயன்கள்

பிசுமத்தீனின் குறைவான கரைதிரன் காரணமாக ஒர் இடைநிலை விளைபொருள் என்பதைத் தவிர தொழில்நுட்ப பயன்பாடுகளிலிருந்து இது விலக்கப்படுகிறது. 

## மேற்கோள்கள்

பகுப்பு:பிசுமத் சேர்மங்கள்
பகுப்பு:உலோக ஐதரைடுகள்
கௌலவ் மாடு

**கௌலவ் மாடுகள்** (Gaolao) இந்தியாவைச் சேர்ந்த மாட்டு இனமாகும்.  இது இந்தியாவின் பொஸ் இன்டிகோ மாட்டினத்தின் ஒரு கிளை இனமாகும். இந்த மாடுகளை பால்தேவை மற்றும் உழைப்பு ஆகிய இரு பயன்களுக்காகவும் வளர்க்கின்றனர். இவை மகாராஷ்டிர மாநிலத்தின் வர்தா மாவட்டம் மற்றும் மத்தியப் பிரதேசத்தின் பாலாகாட் மாவட்டம், சிந்த்வாரா மாவட்டம்  சத்தீஸ்கர் மாநிலத்தின் ராஜ்நாந்துகாவ் மாவட்டம் ஆகிய பகுதிகளை பூர்வாகமாக‍க் கொண்டவை.  இந்த மாடுகள் பெரியதாக மற்றும் கட்டுடல் கொண்டதாகவும் நிறத்தைப் பொருத்தவரை பொதுவாக சாம்பல் நிறம் வெள்ளை நிறம் ஆகிய நிறங்களைக் கொண்டவையாக உள்ளன. 
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
காசர்கோடு குள்ள மாடு

**காசர்கோடு குள்ள மாடு** ((/)  என்பது இந்தியாவின் கேரளத்தைச் சேர்ந்த மாட்டு இனமாகும். இந்த மாடு கேரளத்தின் காசர்கோடு மாவட்டத்தின் மலைத் தொடர்களை பூர்வீகமாக‍க்கொண்டவை.  இந்த மாடுகள் நல்ல கறவைத் திறன் பெற்றவையாகவும், கூடுதலான கணிம வளம் கொண்ட பாலை அளிப்பவையாகவும் உள்ளன.  இந்த மாடு இந்தியாவில் உள்ள மூன்று குள்ள மாட்டு இனங்களில் ஒன்றாகும். இதர குள்ளமாடுகள் மலநாடு கிட்டா மற்றும் வெச்சூர் மாடு ஆகும். 
## மேற்கோள்கள்

பகுப்பு:மாடுகள்
பகுப்பு:காசர்கோடு மாவட்டம்
பகுப்பு:இந்தியாவில் தோன்றிய மாட்டு இனங்கள்
கின்கதா மாடு

**கின்கதா மாடு** (இந்தி:**केन्काथा**), இந்த மாடு கின்வரியா என்றும் அழைக்கப்படும் இந்த மாடு இந்தியாவைச் சேர்ந்த மாட்டு இனமாகும். இந்த மாடுகள் இந்தியாவின் உத்திரப்பிரதேசத்தின் பந்தல்கண்ட் பகுதியில் கென் ஆற்று கரைப்பகுதியில் இருந்து மத்தியப் பிரதேசத்தின் விந்திய மலைத்தொடர் பிரதேசம் வரையிலான பகுதி இவற்றின் பூர்வீகப் பகுதியாகும்.  இந்த மாடுகள் சிறியதாக மற்றும் சாம்பல்,  கருப்பு, அரிதாக வெள்ளை நிறம் போன்ற வெவ்வேறு வண்ணங்கள் கொண்டதாக உள்ளன. இந்த மாடுகள் கடுமையான சூழலில் வாழக்கூடியவையாக, தரம்குறைந்த தீவணத்தை ஏற்றுக்கொள்ளும் திறன்பெற்றவையாக உள்ளன. இவை உழைப்பு வேலைகளுக்காக பயன்படுத்தப்படுகின்றன.

## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
கிரிகார் மாடு

**கிரிகார் மாடு** (Kherigarh) என்பது இந்தியாவைச் சேர்ந்த நாட்டு மாட்டு இனமாகும்.  இவை உத்திரப் பிரதேச மாநிலம் லக்கிம்பூர் கேரி மாவட்டத்தை பூர்வீகமாக‍கக் கொண்டவை. இவை மால்வா மாடுகளுடன் நெருக்கமான உறவைக் கொண்டவை.  இந்த மாடுகள் நடுத்தர உழைப்பு வேலைகளுக்குப் பயன்படுத்தப்படுகின்றன.
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
கிலாரி மாடு

**கிலாரி மாடுகள்** (கன்னடம்:**ಖಿಲಾರಿ**/மராத்தி:**खिल्लारि**) என்பவை இந்தியாவைச் சேர்ந்த போஸ் இன்டிகஸ் மாட்டினத்தின் ஒரு கிளை இனமாகும்.  இவை மகாராட்டிரத்தின் சாத்தாரா மாவட்டம், கோலாப்பூர் மாவட்டம், சாங்கலி ஆகிய வட்டாரங்களிலும், கர்நாடகத்தின் பிஜப்பூர், தார்வாட்  பெல்காம் மாவட்டப் பகுதிகளில் வளர்க்கப்படுகின்றன. இந்த இன மாடுகள்  அப்பகுதியில் உள்ள வெப்பமண்டல மற்றும் வறட்சி வாய்ப்புகளை தாங்கி வாழக்கூடியனவாக உள்ளன. மேலும் அங்கு கடினமான வேளாண் பணிகளை செய்யம்  திறனை கொண்ட மாடுகளாக உள்ளதால் இது உள்ளூர் விவசாய சமூகத்திற்கு சாதகமாகவே உள்ளன.   இருந்தபோதும், அண்மைக் காலமாக இந்த இன மாடுகள் அதன் குறைந்த பால் கொடுக்கும் தன்மையால் எண்ணிக்கை குறைந்து வருகிறது. இவை சாம்பல் கலந்த வெள்ளை நிறத்துடன் காணப்படும்
இவற்றின் நடை வேகமாக இருக்கும்.
## பிறப்பிடம்
கிலாரி மாடுகளில் பல வகைகள் உள்ள, இந்த இன மாடுகள் மைசூர் மாநிலம் அல்லது மகாராட்டிர மாநிலத்திலுள்ள ஹலிகார் மாடுகளில் இருந்து தோன்றியவை ஆகும்.  
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
கிருஷ்ணா பள்ளத்தாக்கு மாடு

**கிருஷ்ணா பள்ளத்தாக்கு மாடு** (கன்னடம்:**ಕೃಷ್ಣಾತೀರಿ**) என்பது இந்தியாவின் வட கர்நாடகப் பகுதியைச் சேர்ந்த ஒரு மாட்டு இனமாகும்.  இந்த மாடுகள் கிருஷ்ணா ஆற்றின் கிளை ஆறுகளான காட்டபிரபா, மலப்பிரபா போன்றவை பாயக்கூடிய பிஜாப்பூர் மாவட்டம், பாகல்கோட் மாவட்டம், பெல்காம் ஆகிய மாவட்டங்களை பூர்வீகமாக‍க்கொண்டவை.  இந்த மாடுகள் முதன்மையாக  விவசாய தேவைகளுக்காக பயன்படுத்தப்படும் ஒரு உழைப்பு விலங்கு இனமாகும். இந்தக் காளைகள் வலிமை மற்றும் பொறுமை கொண்டதாக அறியப்படுகிறது.  இந்த இனப் பசுக்கள் மிதமான பால் சுரக்கும் தன்மை கொண்டவை. 

## விளக்கம்
இம்மாடுகள் பெரிய உடலமைப்பும், நல்ல தசைப்பிடிப்புகளுடன் இருக்கும். இந்த இனத்தைச் சேர்ந்த மாடுகளின் வால் தரையினை தொடும் அளவு வளர்ந்திருக்கும்  இவ்வின மாடுகள்  சாம்பல் நிறத்தில் காணப்படும், இவற்றின் முன்னங்கால்கள் மற்றும் பின்னங்கால் பகுதிகளில் அடர்ந்த சாம்பல் நிறம் காணப்படும். வளர்ந்த பசு மாடுகள் வெள்ளை நிறத்துடன் காணப்படும்.
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
மலைநாடு கிட்டா

**மலைநாடு கிட்டா** (ஆங்கிலம்: *Malnad Gidda*, கன்னடம்: **ಮಲೆನಾಡು ಗಿಡ್ಡ**) எனப்படும் மாடுகள் இந்தியாவைச் சேர்ந்த குள்ள மாட்டு இனங்களில் ஒன்றாகும். இந்த மாடுகள் கர்நாடக மாநிலத்தின் மேற்குத் தொடர்ச்சி மலைப்பகுதியான மலை நாடு பகுதியில் வாழக்கூடியன. இந்த மாடுகள் *உரதனா* (கன்னடம்: ಊರದನ) மற்றும் *வர்ஷகந்தி* (கன்னடம்: ವರ್ಷಗಂಧಿ) என்றும் அழைக்கப்படுகின்றன.   இந்த மாடுகள் குள்ளமாகவும் நல்ல நோய் எதிர்ப்பு ஆற்றல் கொண்டவையாகவும் உள்ளன. இவற்றின் பால் மற்றும் சிறுநீர் ஆகியவை மருத்துவ மதிப்பு கொண்டதாக கருதப்படுகிறது.  இந்த மாடுகள் கிராமப்புற மேய்ச்சல் நிலங்கள் மற்றும் காடுகள் ஆகியவற்றை நம்பியே தாக்குப்பிடித்து வாழ்கின்றன. இந்த மாடுகள் கறுப்பு, பழுப்பு ஆகிய நிறங்களில் காணப்படுகின்றன. இவை மிகுந்த கூச்ச உணர்வு உடையவை.   இது ஒரு தனித்துவமான மாட்டு இனம் என்று அதிகாரப்பூர்வமாக அறிவிக்கப்பட்டுள்ளது.
## மேற்கோள்கள்

பகுப்பு:மாடுகள்
பகுப்பு:இந்தியாவில் தோன்றிய மாட்டு இனங்கள்
பகுப்பு:கர்நாடக பொருளாதாரம்
காங்ரேஜ் மாடு மற்றும் குஸ்ராத் மாடு

**காங்க்ரேஜ் மாடு** (Kankrej cattle ) என்பது இந்தியாவைச் சேர்ந்த நாட்டு மாட்டு இனமாகும். இந்த மாடுகள் குசராத் மாநிலம் பனாஸ்காண்டா மாவட்டம்,  வடக்கு மும்பையின் மேற்கு கடற்கரையில உள்ள பாரத் பகுதியை பூர்வீகமாக‍க் கொண்டவை. மொஹஞ்சதாரோ சித்திரமுத்திரையில் காட்டப்பட்டிருக்கும் காளையானது இந்த மாட்டு இனக் காளைதான் என்று வல்லுநர்கள் கூறுவதாக கூறப்படுகிறது. இந்த மாடுகள் பன்னாய், நாகர், தளபதா, வாட்தாத், வடியார், வாட்தியார், வாடியல் என்ற வேறு பெயர்களாலும் அழைக்கப்படுகின்றன.  இம்மாடுகள் வெள்ளை கலந்த சாம்பல் நிறம் அல்லது அடர்ந்த கருப்பு நிறத்துடனும் காணப்படுகின்றன. இவை வேகமான, அதிக திறனுடைய வேலைகளுக்கு பெயர் பெற்றவை. உழவிற்கும் வண்டி இழுப்பதற்கும் பயன்படுகின்றன. **குசராத் மாடுகள்** இந்தியாவில் இருந்து இறக்குமதி செய்யப்பட்ட கான்கரேஜ் மாட்டு இனத்திலிருந்து உருவாக்கப்பட்ட மாட்டு இனம் ஆகும். இதற்கு வைக்கப்பட்ட பெயர் குசராத் என்ற பெயரின் போர்த்துகீசிய மொழி உச்சரிப்பான குஸ்ராத் என இடப்பட்டது. இவை உயரமாகவும் இணையான உயர்ந்த கொம்புகளுடனும் மாட்டிறைச்சிக்கு உகந்த இனங்களாக வளர்க்கப்படுகின்றன. இந்த காளைகளின் நிறம் பொதுவாக உடல்பகுதி சாம்பல் நிறத்திலும், தலை மற்றும் பின் உடல்பகுதி கருத்தும் உள்ளதாக இருக்கும். அமெரிக்காவில் உருவாக்கப்பட்ட மாட்டினமான பிரம்மன் மாடு குஸராத் மற்றும் கான்கரேஜ் மாடுகளை கிர் மற்றும் நில்லோரி போன்ற மாடுகளுடன் இனக்கலப்பு செய்து உருவாக்கப்பட்டது ஆகும். இவை வெப்ப மண்டல மாடுகளின் இயல்பான தோற்றத்தில் தோளில் திமிலுடன் இருக்கும். இந்த விலங்கு  வெப்பத்தை தாங்க‍க்கூடியதாகவும் பூச்சி எதிர்ப்பு ஆற்றல் கொண்டவையாகவும் உள்ளன.
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
மால்வி மாடு

**மால்வி மாடு** (Malvi or Malavi) என்பது இந்தியாவைப் பூர்வீகமாக கொண்ட ஒரு மாட்டு இனமாகும். இவ்வின மாடுகளின் வேறு பெயர்கள் மந்தானி மகாதியோபுரி (Manthani or Mahadeopuri) ஆகும். இவை நடு இந்தியாவில் மேற்கு மத்தியப் பிரதேசத்தின் மால்வா பீடபூமியை பூர்வீகமாக‍க்கொண்டவை. இது ஒரு நல்ல உழைக்கும் மாட்டு இனம்; இந்த மாடுகளில் பால் உற்பத்தி குறைவாக இருக்கும். இந்த இன மாடுகள் மத்தியப் பிரதேசத்தின் ஷஜாபூர் மாவட்டத்தில் உள்ள அரசு மாடு வளர்ப்பு பண்ணையில் 50 ஆண்டுகளுக்கும் மேலாக ஆய்வு செய்யப்பட்டு வருகிறது.

## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
மிவாட்டி மாடு

**மிவாட்டி மாடு** (Mewati), அல்லது கோசி மாடு என அழைக்கப்படுவது, இந்தியாவில் உள்ள ஒரு நாட்டு மாட்டு இனமாகும்.   இவை அரியானா மாநிலத்தில் உள்ள பிரதேசமான மிவாட்டியின் பெயரால் அழைக்கப்படுகின்றன. இந்த மாடுகள்  கிர் மாடுகள் மற்றும் ஹர்யானி மாட்டினங்களுடன் தொடர்புடைய இனங்களாகும். இந்த மாடுகள் கிட்டத்தட்ட அனைத்துமே வெண்மை நிறத்தில் உள்ளன அரிதாக சிலமாடுகள்  பழுப்பு நிழல்கள் கொண்டதாக இருக்கின்றன. இவை நல்ல பால் கறக்கும் திறன் மற்றும் உழைக்கும் திறன் பெற்றதால் இந்த இரண்டு பயன்பாட்டுகளுக்குமாக இவை வளர்க்கப்படுகின்றன. இந்த எருதுகள் வலிமை மற்றும் பொறுமைக்காக அறியப்படுகிறது. இவற்றை விவசாய மற்றும் மாட்டுவண்டி வேலைகளுக்காகப் பயன்படுத்துகின்றனர்.  

## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
நாகோரி மாடு

நாகோரி மாடு (Nagori) என்பது ஒரு இந்திய மாட்டினமாகும் இது ராஜஸ்தானில் வளர்க்கப்படுகிறது, இந்த மாடுகள் உழைப்புப் பணிகளுக்காக குறிப்பாக விவசாய தேவைகளுக்காக பயன்படுத்தப்படுகிறன. இது ராஜஸ்தானின் நாகவுர் மாவட்டத்தில் தோன்றியதாக அறியப்படுகிறது. 
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
பகுப்பு:நாகவுர் மாவட்டம்
வாக்னெர்-மீர்வெயின் மறுசீராக்கல்

**வாக்னெர்-மீர்வெயின் மறுசீராக்கல்** *(Wagner–Meerwein rearrangement)* வினை என்பது ஒரு ஐதரசன், ஆல்க்கைல் அல்லது அரைல் தொகுதியானது, ஒரு கார்பன் அணுவிலிருந்து அருகிலுள்ள கார்பன் அணுவுக்கு  இடம்பெயரும் கார்போநேர்மின்னயனி 1,2- மறுசீராக்கல் வகை வினைகளாகும்.

இவ்வினைக்கான பல மதிப்புரைகள் வெளியிடப்பட்டுள்ளன .
பைசைக்ளிக் டெர்ப்பீன்களில் இம்மறுசீராக்கல் வினை முதலில் கண்டறியப்பட்டது. உதாரணமாக, ஐசோபோர்னியோல், காம்பீனாக மாறும் வினையைக் குறிப்பிடலாம் :.

இம்மறுசீராக்கம் தொடர்பான கோட்பாடுகளும், தொடர்புடைய வினைகளும், இடைநிலை கார்போநேர்மின்னயனிகள் கண்டுபிடிப்பிற்கு இடையிலுள்ள இவற்றின் நெருங்கிய தொடர்பும் விஞ்ஞானிகள் மத்தியில் பல புதிர்களை வெளிப்படுத்தின . 
1,4-டைமெத்தாக்சிபென்சீன் உடன் 2-மெத்தில்-2-பியூட்டனால் அல்லது 3-மெத்தில்-2-பியூட்டனால் சேர்மங்கள் கந்தக, அசிட்டிக் அமிலக் கலவையுடன் வினைபுரிந்து இருபதிலீடு செய்யப்பட்ட விளைபொருள் உருவாகும் வினையை எளிய செயல்முறை வினையாக கருதலாம். ஐதரைடு இடம்பெயரல் வழியாக நிகழும் பிந்தைய வினை ஒரு நேர்மின்னயனி இடைநிலையாகும்  the latter via a hydride shift of the cationic intermediate:

:.

அசாபல்லினவளையங்கள் தொகுப்பில் இவ்வடிப்படை மறுசீராக்கல் பயன்பாடு தொடர்பான ஆய்வுகள் தற்பொழுது நடைபெற்று வருகின்றன. தரவுகள் இங்கு தொகுக்கப்பட்டுள்ளன 
:.
 
டையெப்பாக்சி ஐசோயிண்டோல்களின் வாக்னெர்-மீர்வெயின் மறுசீராக்கல் கோட்பாடு சாத்தியமுள்ள வினைவழிமுறைகள்

தொடர்புடைய செர்கெய் நேமியோட்கின் கண்டறிந்த நேமிட்கின் மறுசீராக்கல் வினையில் டெர்பீன்களில் உள்ள மெத்தில் தொகுதிகள் மறுசீராக்கம் அடைகின்றன. சில நிகழ்வுகளில் இவ்வினைவகை ரெட்ரோபினாக்கோல் மறுசீராக்கல் வினை என்ற பெயரால் அழைக்கப்படுகிறது.
  
## மேற்கோள்கள்

பகுப்பு:பெயர் வினைகள்
கிருத்திவாகேசுவரர் கோயில், சூலமங்கலம்

**சூலமங்கலம் கிருத்திவாகேசுவரர் கோயில்** என்பது தஞ்சாவூர் மாவட்டத்தில் உள்ள ஒரு சிவன் கோயிலாகும். இது ஒரு தேவார வைப்புத்தலமாகும்.

## அமைவிடம்
இக்கோயில் தஞ்சாவூர்-கும்பகோணம் சாலையில் அய்யம்பேட்டை அருகே ரயில் நிலைய சாலை அருகே 1 கி.மீ. தொலைவில் சூலமங்கை என்னுமிடத்தில் அமைந்துள்ளது. சூலத்தேவர் வழிபட்டு சுய உருவம் பெற்றதால் சூலமங்கலம் என்று அழைக்கப்படுகிறது.

## இறைவன், இறைவி
இங்கு கோயில் கோயில் கொண்டுள்ள இறைவன் ஸ்ரீகிருத்திவாகேஸ்வரர், கரிஉரித்த நாயனார். இறைவி அலங்காரவல்லி. தாருகாவன முனிவர்களின் செருக்கை அடக்குவதற்காக வேள்வி மூலமாக அனுப்பப்பட்ட யானையின் உடலில் புகுந்து அதனைக் கிழித்து வெளியே வந்ததால் வேழம் உரித்த வித்தகராக இருப்பதால் கிருத்திவாகேசுவரர் என்றழைக்கப்படுகிறார்.

## சக்கராப்பள்ளி சப்தஸ்தானத் தலம்
சப்தமாதர்கள் வழிபட்ட ஏழு கோயில்களில், சக்கராப்பள்ளி சப்தஸ்தானத் தலமாகக் கோயில்களில், இதுவும் ஒன்றாகும். சப்தமங்கைத் தலங்கள் என்றும் அழைக்கப்படுகின்ற இவை கீழ்க்கண்ட இடங்களில் அமைந்துள்ளன.

* சக்கராப்பள்ளியில் உள்ள சக்கரவாகேசுவரர் கோயில் 
* அரியமங்கையில் உள்ள ஹரிமுக்தீஸ்வரர் கோயில்
* சூலமங்கையில் (சூலமங்கலம்) உள்ள கிருத்திவாகேசுவரர் கோயில்
* நந்திமங்கையில் உள்ள ஜம்புகேஸ்வரர் கோயில்
* பசுமங்கையில் (பசுபதிகோயில்) உள்ள பசுபதீசுவரர் கோயில்
* தாழமங்கையில் (தாழமங்கலம்) உள்ள சந்திரமௌலீசுவரர் கோயில்
* புள்ளமங்கை என்றழைக்கப்படுகிற ஆலந்துறைநாதர் கோயில்

## கல்வெட்டு
சோழர் கால கற்றளியில் மூன்றாம் குலோத்துங்கன், சுந்தரபாண்டியன், போசள வீரராமனாதன் கல்வெட்டுகள் நிவந்தங்கள் பற்றிய செய்திகளையும், சமூக பொருளாதார வாழ்க்கையையும் குறிப்பிடுகின்றன.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
இவானோவ் வினை

**இவானோவ் வினை** *(Ivanov reaction)* என்பது அரைல் அசிட்டிக் அமிலங்களினுடைய (இவானோவ் வினையாக்கிகள்) ஈரெதிர்மின் அயனிகள் (என்டையோனேட்டுகள்) மின்னணு கவரிகள், முதனிலை கார்பனைல் சேர்மங்கள் அல்லது ஐசோசயனேட்டுகள் போன்றவற்றுடன் புரியும் வேதி வினையைக் குறிக்கிறது. பல்கேரியாவின் கரிமவேதியியலரும், கல்வியாளருமான திமிடர் இவானோவ் இவ்வினையைக் கண்டறிந்ததால் இப்பெயர் பெற்றது.

இவானோவ் வினையாக்கிகள் எனப்படும் அரைல் அசிட்டிக் அமிலங்களின் ஈரெதிர்மின் அயனிகள் ஆல்டிகைடுகள், கீட்டோன்கள், ஐசோசயனேட்டுகள் மற்றும் ஆல்க்கைல் ஆலைடுகள் உள்ளிட்ட பல மின்னணு கவரிகளுடன் வினைபுரிகின்றன. உருவாகும் வினைவிளைபொருள் தன்முனைவாக எப்பொழுதும் டிகார்பாக்சிலெட்டாக இருப்பதில்லை. மாறாக சில வினையாக்கிகள் தோன்றவும் வாய்ப்பு உண்டு எனக் கருதப்படுகிறது.

இவானோவ் வினையானது சிம்மெர்மான் – டிராக்சுலர் மாதிரி மாற்றத்தின் இடைநிலை வழியாக நி8கழ்கிறது.. வினையின் வேதிவினை வீதமும், வினை இயக்கமும் முறையாக ஆராயப்பட்டுள்ளது

## மேற்கோள்கள்

#  Ivanov, D.; Spassoff, A. *Bull. Soc. Chim. France* **1931**, *49*, 19 & 375. 
#  Ivanov, D. *et al.* *Bull. Soc. Chim. France* **1932**, *51*, 1321 & 1325 & 1331. 
#  Blagoev, B.; Ivanov, D. *Synthesis* **1970**, 615–627. (Review)
#  Ivanov, D. *Synthesis* **1975**, 83–98. (Review)
#  
#  
#  Toullec, J.; Mladenova, M.; Gaudemar-Bardone, F.; Blagoev, B. *[[J. Org. Chem.]]* **1985**, *50*, 2563..

பகுப்பு:பெயர் வினைகள்
பகுப்பு:கூட்டு வினைகள்
பகுப்பு:கரிம-கரிமப் பிணைப்பு உருவாகும் வினைகள்
நாலூர் பலாசவனேசுவரர் கோயில்

**நாலூர் பலாசவனேசுவரர் கோயில்** இந்தியாவின்  தமிழ்நாட்டில் தஞ்சாவூர் மாவட்டம், கும்பகோணம் - குடவாசல் சாலை வழியில் திருச்சேறை என்ற பாடல் பெற்ற தலத்தை அடுத்து வரும் நாலூர் என்னும் ஊரில் அமைந்துள்ள ஒரு சிவன் கோயிலாகும். சிவபெருமானுக்கு அர்ப்பணிக்கப்பட்ட இக்கோயில் ஒரு தேவார வைப்புத்தலமாகும். சிவபெருமானுக்கு அர்ப்பணிக்கப்பட்ட இக்கோயில் ஒரு தேவார வைப்புத்தலமாகும். இக்கோயிலுள்ள இறைவன் பலசவநாதர் / சுயம்பு நாதர் / ஞானபிரதர் / பிரம்ம முக்தீசுவரர் /அமிர்தகலச நாதர் என்ற பெயர்களால் அறியப்படுகிறார்.  தாயார் பெரிய நாயகி / பிருகன் நாயகி என்றும் அழைக்கப்படுகிறார். நாலூர் அமிர்த கலச நாதர் கோயில் என்ற பெயராலும் இக்கோயில் அழைக்கப்படுகிறது. கோச்செங்கட சோழனால் கட்டப்பட்ட மடக்கோயில்களில் இதுவும் ஒன்று என்றும் நம்பப்படுகிறது.

## வரலாறு
நாலூர் பலாசவனேசுவரர் கோயில் பத்தொன்பதாம் நூற்றாண்டைச் சேர்ந்தது என்று கூறப்படுகிறது. திருக்கடவூர் மற்றும் திருக்கடவூர் மயானம் ஆகியவை நாகப்பட்டினம் மாவட்டத்தில் அடுத்தடுத்து அமைந்துள்ள இரண்டு தேவாரம் பாடல் பெற்ற தலங்கள் ஆகும். அதேபோல, தஞ்சாவூர் மாவட்டத்தில் நாலூர் மற்றும் நாலூர் மயானம் ஆகியவை அடுத்தடுத்து அமைந்துள்ளன.

## அமைவிடம்
தஞ்சை மாவட்டம் கும்பகோணம் - குடவாசல் சாலை வழியில் திருச்சேறை என்ற பாடல் பெற்ற தலத்தை அடுத்து வருவது நாலூர் என்ற ஊர் ஆகும். கோயில் கும்பகோணம் வட்டம் கும்பகோணத்திலிருந்து 14 கி.மீ. தொலைவில் உள்ள திருச்சேறைக்குத் தென்கிழக்கில் 1 கி.மீ. தொலைவில் அமைந்துள்ளது.  நாலூர் தாண்டி குடவாசல் செல்லும் வழியில் உள்ள அத்திக்கடை பாலத்திற்கு முன்னால் இடதுபுறம் பிரியும் சாலையில் சிறிது தூரம் சென்றால் நாலூர் மயானம் என்ற இத்தலம் இருக்கிறது. இக்காலத்தில் இவ்விடம் திருமெய்ஞானம் என்றும் அழைக்கப்படுகிறது. குடவாசல் தலத்தில் இருந்து சுமார் 2.5 கி.மீ. தொலைவில் இத்தலம் இருக்கிறது.

## கோயில் அமைப்பு
சோழர் காலத்து கட்டிடக் கலைப்பாணியில் அமைந்த இககோவில் கிழக்கு நோக்கி ஒரு முகப்பு வாயிலுடன் அமைந்துள்ளது. முகப்பு வாயிலுக்கு வெளியே நந்தி மண்டபமும், பலிபீடமும் உள்ளன. கோவிலுக்கு வெளியே ஞானதீர்த்தம் உள்ளது. வாயில் வழி உள் நுழைந்தால் வெளிப் பிரகாரம் உள்ளது. பிரகாரம் சுற்றி வரும்போது மேற்குச் சுற்றில் அமிர்தகடேசுவரர், சட்டநாதர், ஏகாம்பரேசுவரர், சிறீவீழிஅழகர் ஆகிய சிவலிங்கத் திருமேனிகள் வரிசையாக உள்ளன. அதையடுத்து நாகாராசா, சண்டிகேசுவரி, புதிய தட்சிணாமூர்த்தி, ஆத்மலிங்கம் ஆகியவற்றைக் காணலாம். வள்ளி தெய்வானை சமேத முருகப் பெருமானின் சந்நிதியும் இப்பிரகாரத்தில் உள்ளது. வடக்குப் பிரகாரத்தில்  துர்க்கையைக் காணலாம். நவக்கிரக சந்நிதியும் வெளிப் பிரகாரத்தில் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## சிறப்பு
நாலூர் பலாசவனேசுவர் கோயில் திருநாவுக்கரசர் மற்றும்  சுந்தரர் ஆகியோரால் பாடப்பெற்ற வைப்புத்தலமாகும்.

## பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
கிர்சனோவ் வினை

**கிர்சனோவ் வினை** *(Kirsanov reaction)* சிலவகையான கரிமபாசுபரசு சேர்மங்களை தொகுப்பு முறையில் தயாரிப்பதற்கு உதவும் வழிமுறையாகும். இவ்வினையில் ஒரு மூவிணைய பாசுபீன் ஒர் ஆலசனுடன் இணைந்து பின்னர் ஓர் அமீனுடன் சேர்ந்து இமினோபாசுபீன்களைக் கொடுக்கிறது. இவை பயனுள்ள ஈந்தணைவிகளாகவும், வினைப்பொருள்களாகவும் பயன்படுகின்றன. டிரைபீனைல்பாசுபீன் உடன் புரோமின் வினைபுரிந்து புரோமோடிரைபீனைல்பாசுபோனியம் புரோமைடு உருவாகும் வினையில் குறிப்பாக இவ்வினை பயன்படுகிறது.

:Ph3P  +  Br2   →   Ph3PBr+Br−.  
 
களத்திலேயே இவ்வுப்பு ஆல்க்கைலமீன்களுடன்  சேர்த்து சூடுபடுத்தப்பட்டு இமினோபாசுபோரேனைக் கொடுக்கிறது.
:Ph3PBr+Br−  +  3 RNH2   →    Ph3PNR  +  2 RNH3+Br−

வழக்கத்திலுள்ள சிடாவுடிங்கர் வினை பொருந்தாத இடங்களில், அதாவது இமினோபாசுபோரேன்கள் உருவாக்கத்திற்குத் தேவயான கரிம அசைடு கிடைக்காத நேரங்களில் இம்முறை பயன்படுத்தப்படுகிறது. இதனால், ஆல்க்கைல் அமீன்களிலிருந்து இமினோபாசுபோரேன்களைத் தயாரிக்க இம்முறை பயன்படுத்தப்படுகிறது.

## மேற்கோள்கள்

பகுப்பு:பெயர் வினைகள்
திருலோகி சுந்தரேசுவரர் கோயில்

**திருலோகி சுந்தரேசுவரர் கோயில்** என்பது தமிழ்நாட்டின், தஞ்சாவூர் மாவட்டத்தில் உள்ள சிவன் கோயிலாகும். இது ஒரு தேவார வைப்புத் தலமாகவும், திருவிசைப்பா திருப்பல்லாண்டு திருத்தலங்களில் ஒன்றாகவும் உள்ளது.

இக்கோயில் தலமரமாக சரக்கொன்றை உள்ளது. தீர்த்தமாக இலட்சுமி தீர்த்தம் உள்ளது.

## அமைவிடம்
இக்கோயில் கும்பகோணம் வட்டத்தில் திருப்பனந்தாளுக்குக் கிழக்கே 5 கி.மீ. தொலைவில் அமைந்துள்ளது. முன்னர் ஏமநல்லூர் என்று இவ்வூர் அழைக்கப்பட்டது. இவ்வூரில் இக்கோயிலும், கயிலாயநாதர் கோயில் என்ற ஒரு கோயிலும் உள்ளன. இவற்றுள் இக்கோயிலே திருவிசைப்பா பாடல் பெற்றதாகக் கொள்ளப்படுகிறது.

## இறைவன்
லிங்கத்திருமேனியில் இங்குள்ள இறைவன் சுந்தரேசுவரர் ஆவார். இறைவி அகிலாண்டேஸ்வரி. இறைவனும், இறைவியும் திருவாசியுடன் நந்திமீது அமர்ந்துள்ள சிற்பத்தை இக்கோயிலில் காணலாம்.

## சிறப்பு
முதலாம் ராஜராஜசோழனின் மனைவியான  திரைலோக்கிய மாதேவியின் பெயரால் இந்த ஊர் மண்ணிநாட்டு ஏமநல்லூராகிய திரைலோக்கிய மாதேவிச் சதுர்வேதி மங்கலம் என்று கல்வெட்டுக்களில் குறிப்பிடப்படுகிறது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:திருவிசைப்பாத் திருப்பல்லாண்டு திருத்தலங்கள்
பகுப்பு:தேவார வைப்புத் தலங்கள்
தாராப்பூர், அசாம்

**தாராப்பூர்** *(Dharapur )* என்பது இந்தியாவின் அசாம் மாநிலம் காமரூப் மாவட்டத்திலுள்ள ஒரு கணக்கெடுப்பில் உள்ள ஊர் ஆகும்.
 
## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  தாராப்பூர்   நகரத்தின் மக்கள்தொகை 7668 நபர்கள் ஆகும். இம்மக்கள் தொகையில் 54% நபர்கள் ஆண்கள் மற்றும் 46% நபர்கள் பெண்களாவர். இக்கிராமத்தின் எழுத்தறிவு சதவீதம் 71% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 74% நபர்கள் ஆண்கள் மற்றும் 67% நபர்கள் பெண்களாவர். 10% நபர்கள் 6 வயதுக்கு குறைவானவர்களாக இருந்தனர்.

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:காமரூப் மாவட்டம்
பின்வாலியா

**பின்வாலியா** *(Majharia )* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பின்வாலியா கிராமத்தின் மக்கள்தொகை 3668  நபர்கள் ஆகும். இவர்கள் 734 குடும்பங்களில் வாழ்ந்தனர். இம்மக்கள்தொகையில் 52% நபர்கள் ஆண்கள் மற்றும் 48% நபர்கள் பெண்களாவர். இக்கிராமத்தின்   எழுத்தறிவு சதவீதம் 34.24% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 66.64% நபர்கள் ஆண்கள் மற்றும் 33.35% நபர்கள் பெண்களாவர். மக்கள் தொகையில் 24.45% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுவார்வா

**பகுவார்வா** *(Bahuarwa)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பகுவார்வா கிராமத்தின் மக்கள்தொகை 1497  நபர்கள் ஆகும். இவர்கள் 344 குடும்பங்களில் வாழ்ந்தனர். இம்மக்கள்தொகையில் 52.84% நபர்கள் ஆண்கள் மற்றும் 47.15% நபர்கள் பெண்களாவர். இந்நகரின்  எழுத்தறிவு சதவீதம் 50.37% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 40.38% நபர்கள் ஆண்கள் மற்றும் 59.61% நபர்கள் பெண்களாவர். மக்கள் தொகையில் 22.23% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
நெல்லூர் மாடு

**நெல்லூர் மாடு** ( Nelore அல்லது Nellore ) என்பது இறைச்சித்தேவைக்காக இந்தியாவில் இருந்து கொண்டுவந்த நாட்டு மாட்டு வகையான ஒங்கோல் மாடுகளில் இருந்து பிரேசிலில் உருவாக்கப்பட்ட ஒரு மாட்டினமாகும். இந்த மாட்டினத்திற்கு இந்தியாவின் ஆந்திரப் பிரதேச மாநிலத்தின் நெல்லூரின் பெயரிடப்பட்டது. நெல்லூர் மாடுகளுக்கு தோள்பட்டை மற்றும் கழுத்துக்கு மேலே தனித்துவமான பெரிய திமில் உள்ளது. நீரில் நடக்கவும் மேய்ச்சலுக்கு நடக்க ஏதுவாக இவை நீண்ட கால்கள் கொண்டுள்ளன. நெல்லூர் மாடுகள் மிகவும் குளிர்ந்த வெப்ப நிலையைத் தவிர  அனைத்து வெப்ப நிலையையும் தாங்கும் வித‍த்தில் உள்ளன. இவை அதிக வெப்பம் தாங்கும் திறன், நோய் எதிர்ப்பு ஆற்றல் மற்றும் பல்வேறு ஒட்டுண்ணிகளிடமிருந்து காத்துககொள்ளும் ஆற்றல் பெற்றவையாக உள்ளன. இதனால் பிரேசிலில் நெல்லூர் மாடுகள் பெரிய அளவில் வளர்க்கப்படுகின்றன. இந்த மாடுகள் பிற இந்தியவகை மாடுகளைப்போல குறுகிய காதுகள் கொண்டவையாக உள்ளன. தற்போது பிரேசிலில் இறைச்சித் தேவைக்காக வளர்க்கப்படும் மாடுகளில் 80% மாடுகள் (தோராயமான 167,000,000 விலங்குகள்) நெல்லூர் கலப்பு மாடுகளாகும்.
## மேற்கோள்கள்

பகுப்பு:மாடுகள்
பகுப்பு:இந்தியாவில் தோன்றிய மாட்டு இனங்கள்
நிமாரி மாடு

**நிமாரி மாடு** (இந்தி:**निमारि**) என்பது இந்தியாவைச் சேர்ந்த மாட்டு இனமாகும், இது மத்திய பிரதேசத்தின் தென்மேற்கு பகுதியான நிமாரி பிரதேசத்தில் தோன்றியது ஆகும். இந்த மாடு கிர் மாடு மற்றும் கிலரி மாடுகளிடமிருந்து தோன்றியதாக கருதப்படுகின்றன. இந்த மாடுகள் மத்திய பிரதேசத்தின் நர்மதை ஆற்றுப்பள்ளத்தாக்குப் பகுதியிலும் மகாராட்டிரத்தின் ஜல்கான் மாவட்டத்திலும் வாழ்கின்றன.

இந்த மாடுகள் உழைப்பு மாடுகளாகும், இவை மிதமான அளவு பால்தரக்கூடியன. இவை நடுத்தர அளவு முதல் பெரிய அளவுவரை உள்ளனவாகவும், ஆக்கிரமிப்பு குணம் கொண்டவையாகவும் இருக்கின்றன.  பொதுவாக இந்த மாடுகள் சிவப்பு நிறத்திலும், ஆங்காங்கே வெள்ளை நிற திட்டுக்களுடன் காணப்படும். இவற்றின் உடல் அமைப்பு  நேரானதாகவும்,  நீண்டதாகவும் இருக்கும்.  காதுகள் தொங்காமல், தடிமனாக இருக்கும்.  இவற்றின் குளம்புகள் வலுவானதாகவும், நேரானதாகவும் இருக்கும். 
## மேற்கோள்கள்

பகுப்பு:மாடுகள்
பகுப்பு:இந்தியாவில் தோன்றிய மாட்டு இனங்கள்
பகுப்பு:ஜள்காவ் மாவட்டம்
மாலிப்டினம்(II) புரோமைடு

**மாலிப்டினம்(II) புரோமைடு** *(Molybdenum(II) bromide)* என்பது MoBr2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மஞ்சள் கலந்த சிவப்பு நிறத்தில் நீருறிஞ்சும் தன்மையுடன் ஆனால் நீரில் கரையாத ஒரு சேர்மமாக இது உள்ளது. மஞ்சள் நிறப் படிகங்களாக உருவாகிறது.

## தயாரிப்பு

தனிமநிலை மாலிப்டினம்(II) குளோரைடுடன் இலித்தியம் புரோமைடு சேர்த்து வினைபுரியச் செய்வதன் மூலம் மாலிப்டினம்(II) புரோமைடு தயாரிக்கலாம்.

மாற்றாக மாலிப்டினம்(III) புரோமைடு சேர்மத்தை வெற்றிடத்தில் 600 பாகை செல்சியசு வெப்பநிலை அல்லது 1112 பாகை பாரன்கீட் வெப்பநிலையில் விகிதச்சிதைவுக்கு உட்படுத்தியும் இதைத் தயாரிக்கலாம்.

## மேற்கோள்கள்

* Momlybdenum dibromide at Web Elements

பகுப்பு:மாலிப்டினம்(II) சேர்மங்கள்
பகுப்பு:புரோமைடுகள்
பகுப்பு:மாலிப்டினம் ஆலைடுகள்
நேபாளத்தின் வளர்ச்சி பிராந்தியங்கள்

**நேபாளத்தின் வளர்ச்சி பிராந்தியங்கள்** என்பது நேபாள நாட்டின் வளர்ச்சிக்காக கிழக்கு வளர்ச்சி பிராந்தியம், மத்திய வளர்ச்சி பிராந்தியம், மேற்கு வளர்ச்சி பிராந்தியம், மத்தியமேற்கு வளர்ச்சி பிராந்தியம், தூரமேற்கு வளர்ச்சி பிராந்தியம் என ஐந்து பிராந்தியங்களாக பிரிக்கப்பட்டுள்ளது. 

இந்த ஐந்து வளர்ச்சி  பிராந்தியங்களின் கீழ் பதினான்கு மண்டலங்களான மேச்சி மண்டலம், கோசி மண்டலம், சாகர்மாதா மண்டலம், ஜனக்பூர் மண்டலம், பாக்மதி மண்டலம், நாராயணி மண்டலம்,  கண்டகி மண்டலம், லும்பினி மண்டலம், தவளகிரி மண்டலம், ராப்தி மண்டலம்,  பேரி மண்டலம், கர்ணாலி மண்டலம், சேத்தி மண்டலம் மற்றும் மகாகாளி மண்டலம் உள்ளது. இம்மண்டலங்களின் கீழ் நேபாளத்தின் எழுபத்தி ஐந்து மாவட்டங்கள் உள்ளது.  





## இதனையும் காண்க
*நேபாள மாநிலங்கள்
*நேபாளத்தின் மண்டலங்கள்
*நேபாளத்தின் மாவட்டங்கள்

## மேற்கோள்கள்

## வெளி இணைப்புகள்
* Region wise Population census 

பகுப்பு:நேபாளத்தின் வளர்ச்சி பிராந்தியங்கள்
சிவப்பு கந்திரி மாடு

**சிவப்பு கந்திரி மாடு** (Red Kandhari) உள்ளூரில் **லால் கந்திரி** என அழைக்கப்படும் இவை இந்தியாவின் நாட்டு மாட்டு இனங்களில் ஒன்றாகும்.  இவை அவற்றின் ஆழ்ந்த சிவப்பு நிற தோலின் நிறத்தால் கிட்டத்தட்ட உலகம் முழுக்க இப்பெயரால் அழைக்கப்படுகிறன. இவை மகாராட்டிரத்தின் மராத்வாடா வட்டாரத்தின் நாந்தேட் மாவட்டத்தின், லாத்தூர், கந்தார் வட்டங்கள், பிரபானி மாவட்டப் பகுதிகள், மற்றும் இதை ஒட்டிய வட கர்நாடகப் பகுதிகளில் காணப்படுகின்றன. இந்த இன மாடுகளுக்கு 4 கி.பி. இல் கந்தர் பகுதியை ஆண்ட மன்னர் சோமதேவராய அரசின் ஆதரவு இருந்த‍தாக அறியப்படுகிறது.  இந்த மாடுகள் நடுத்தர அளவில் வலுவான தோற்றத்தில் இருக்கும். கந்திரி மாடுகள் பரவலாக முதன்மையாக  கடினமான பணிகளுக்காக,  பயன்படுத்தப்படுகின்றன.
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
பொன்வார் மாடு

**பொன்வார் மாடு** (Ponwar) என்பது இந்தியாவின் ஒரு நாட்டு மாட்டு இனமாகும்.  இந்த மாடுகள் உத்தரப்பிரதேச மாநிலம் பிலிபித் மாவட்டத்தின் புரான்பூர் வட்டம்  பொன்வர் பகுதியில் தோன்றியது என  அறியப்படுகிறது. இதனால் இந்த இனம் அதே இடத்தின் பெயரால் அழைக்கப்படுகிறது.   இந்தக் கால்நடைகள் சிறிய புவியியல் பகுதியில் வாழ்கின்றன.  இந்த மாடுகள் மிகவும் கடினமாக வேலை செய்யக்கூடியனாவாக உள்ளன. இவை கருப்பு மற்றும் வெள்ளை என இரண்டு வண்ணங்கள் கலந்து காணப்படுகின்றன. இந்த மாடுகள் விவசாயப் பணிகள் மற்றும் முதன்மையாக வண்டி இழுக்கப் பயன்படுத்தப்படுகின்றன. 
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
ராடி மாடு

**ராடி மாடு** (இந்தி:**राटि**) இது ராட் என்றும் உச்சரிக்கப்படுவது இந்தியாவைச் சேர்ந்த மாட்டு இனமாகும். இது ராஜஸ்தான் மாநிலத்தின் பிகானேர், கங்கா நகர் மற்றும் ஹனுமன்கர் மாவட்டங்களில் அடங்கிய பகுதியில் உருவானது.   இது இந்தியாவில்  முக்கியமாக இரட்டை நோக்கங்களுக்க வளர்க்கப்படும் கால்நடை இனமாகும் இவை  அதன் பால் கறக்கும் தன்மை மற்றும் வேலை செய்யம் திறன் ஆகியவற்றுக்காக அறியப்படுகின்றன. இந்த மாடுகள்  உள்நாட்டில் இரண்டு வகைகள் உள்ளன, ராட்டி மாடுகள் உழைப்பு பணிகளுக்கான இனமாகவும்,  ராட் மாடுகள்  கறவை மாடுகளாக பயன்படுத்தப்படுகின்றன. ராட் மாடுகள்  ராஜஸ்தானின் ஆல்வார் மாவட்டத்தில் தோன்றியவை, மற்றும் ராட் பழங்குடி மக்களால் வளர்க்கப்பட்டவை. ராட் மாடுகள் வெள்ளை நிறத்துடனும் அதில் கருப்பு அல்லது சாம்பல் நிற புள்ளிகளுடனும்,  ராட்டி மாடுகள் பொதுவாக பழுப்பு நிறம் கொண்டவை.
## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
பால்பா மாவட்டம்

**பால்பா மாவட்டம்** (Palpa District) (, தெற்காசியாவின் நேபாள நாட்டின், லும்பினி மாநிலத்தில் உள்ளது. இம்மாவட்டத்தின் நிர்வாகத் தலைமையிடம் **தான்சேன்** நகரம் ஆகும். இம்மாவட்டம் நேபாளத்தின் எழுபத்தி ஐந்து மாவட்டங்களில் ஒன்றாகும். 

பால்பா மாவட்டத்தின் பரப்பளவு 1,373 சதுர கிலோ மீட்டர் ஆகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்கள் தொகை 2,61,180 ஆகும்.

## புவியியல் மற்றும் தட்ப வெப்பம்
பால்பா மாவட்டம் கடல் மட்டத்திலிருந்து 300 மீட்டர் முதல் 2,000 மீட்டர் உயரம் வரை இமயமலையில்  பரவியுள்ளது. எனவே இம்மாவட்டத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம் மற்றும்  மிதவெப்ப வளையம் என  மூன்று  காலநிலைகளில் காணப்படுகிறது. 

## உள்ளாட்சி நிர்வாகம்

பால்பா மாவட்டம் தான்சேன் மற்றும் இராம்பூர் என இரண்டு நகராட்சிகளையும், ஐம்பத்தி எட்டு கிராம வளர்ச்சி மன்றங்களையும் கொண்டுள்ளது.

## முக்கிய ஆறுகள்
பால்பா மாவட்டத்தில் காளி கண்டகி ஆறு, தினௌ ஆறு, ரித்திஆறு, பூர்வா ஆறு,  சூம்சா ஆறு மற்றும் தோவன் ஆறு என ஆறு ஆறுகள் பாய்கிறது.

## இதனையும் காண்க
*நேபாளத்தின் மாவட்டங்கள்
*நேபாள மாநிலங்கள்
## மேற்கோள்கள்

::

## வெளி இணைப்புகள்
*[ http://ddcpalpa.gov.np/ Official Website பால்பா மாவட்ட இணையதளம்]
*UN map of VDC boundaries, water features and roads in Palpa

லும்பினி மாநிலம்  
பகுப்பு:நேபாளத்தின் மாவட்டங்கள்